Opis predmetu zákazky

**Úvod do opisu predmetu zákazky a PHZ:**

Predmetom zákazky je realizácia dvoch expozícií SLOVAKIA TRAVEL ( ďalej len ST alebo verejný obstarávateľ) na medzinárodných veľtrhoch cestovného ruchu IMTM 2023 v Tel Avive, Izrael a ITB 2023 v Berlíne, Nemecko.

Úspešný uchádzač organizačne zabezpečí a realizuje účasť ST na týchto veľtrhoch výhradne podľa požiadaviek určených verejným obstarávateľom. Tieto veľtrhy sa okrem rôznych miest konania líšia rozsahom požadovaných služieb a tiež počtom spolu vystavovateľov - podnikateľských subjektov a organizácií pôsobiacich v oblasti cestovného ruchu (ďalej aj SV).

Verejný obstarávateľ poskytne úspešnému uchádzačovi súčinnosť so zabezpečením a úhradou nájmu výstavnej plochy a úhradou registračných poplatkov za spoluvystavovateľov, ktoré sú výlučne v kompetencii verejného obstarávateľa.

1. **Realizácia národnej expozície SR počas veľtrhu IMTM 2023 v Tel Avive, Izrael v konaní od 14.02.2023 do 15.02.2023**

**Opis expozície**

Expozícia je navrhnutá na ploche **126 m2 v konfigurácii 14x9 m** z troch strán otvorená. Objednávaná plocha je polostrov. Navrhnutá expozícia je v modernom dizajne a v čistých líniách tak, aby spĺňala všetky požiadavky kladené na efektívnosť využitia priestoru a celkový dizajn.

Zvýšená podlaha, pod ktorou sú vedené elektrické rozvody k jednotlivým pultom a odberným miestam, je pokrytá plávajúcou podlahou v imitácii dreva, po okrajoch olištovaná hliníkovými lištami tvaru L.

Základnú konštrukciu expozície tvorí stavebnicový systém Octanorm, z ktorého je vytvorené zázemie a zadné steny expozície. Zázemie **24 m2**tvorí uzamykateľná kuchynka a sklad. Kuchynka je vybavená trojstupňovými regálmi, dvojstupňovým príručným pultom, vybavením (chladnička s mrazničkou, umývačka riadu, kávovarom, rýchlovarnou kanvicou, drezom) a kompletnou drobnou výbavou (inventár).

Sklad je vybavený trojstupňovými regálmi, vešiakovými stenovými lištami, uzamykateľnými skrinkami na odkladanie osobných vecí (v pocte 10ks) a zrkadlom. Bočné steny zázemia sú obložené laminátovou DTD bielej farby a čelná stena je potiahnutá podsvietenou plnofarebnou látkou X-frame **4x5m**.

Dvere v zázemí a na kuchynke sú vybavené branom (samovoľné zatváranie), ku každým dverám prislúchajú 2 sady kľúčov.

Steny po stranách zázemia sú navrhnuté ako kombinácia LED svietidlami podsvietené plnofarebné látkové X-frame light **4x2,2m** a lamiel z DTD laminátovej imitácia drevodekor. Expozícia je architektonicky dotvorená zo zázemia vystupujúcimi lamelami z DTD laminátovej imitácia drevodekor, ktoré zároveň slúžia na umiestnenie dvoch 32“ dotykových monitorov.

Exteriér expozície je rozdelený na rokovací priestor, VIP priestor, informačný a prezentačný priestor. Rokovací priestor na B2B workshop s 10 rokovacími stolmi so štyrmi stoličkami pri každom stole je situovaný za informačnými pultmi pred zázemím. VIP rokovací priestor po boku zázemia so 4 koženkovými kreslami je oddelený od komunikácie kvetinovou stienkou tak, aby bolo dosiahnuté nerušené rokovanie, ale zároveň dosiahnutý optický kontakt so zákazníkom. Prezentačný priestor je situovaný z druhej strany zázemia a je vybavený 2 stand-by stolmi so stoličkami, dvomi 65“ LCD televízormi a ozvučením pozostávajúcim z 2 mikrofónov a dvoch reproduktorov na stojane.

Maximálny efekt styku so zákazníkom je dosiahnutý 14 uzamykateľnými informačnými pultmi z bielej laminátovej DTD dotvorených lištami s opakujúcim sa prvkom lamiel, ktoré sú umiestnené po obvode expozície. (Grafika pultov: Názov/logo; www stránka, QR kód.).

Na plochu expozície je potrebné umiestniť stôl na prezentáciu a ochutnávku vín a ešte jeden stôl na prezentáciu slovenskej gastronómie.

(V cenovej kalkulácií ako položka „pult informačný uzamykateľný“ spolu 14 ks a ešte 1 stôl na prezentáciu a ochutnávku vín a 1 stôl na prezentáciu slovenskej gastronómie).

Na upútanie pozornosti návštevníkov z diaľky je navrhnutý podsvietený štvorcový banner potiahnutý látkou s nápisom SLOVAKIA na všetkých štyroch stranách bannera. Banner je uchytený na priehradovej konštrukcii zavesenej zo stropu pavilónu. Rozmer bannera je 4x4 metre.

Verejný obstarávateľ požaduje od poskytovateľa zabezpečenie služieb v profesionálnej kvalite a minimálne v rozsahu určenom v tomto opise predmetu zákazky:

Expozícia

* **zabezpečenie expozície a technickej realizácie expozície** - požaduje verejný obstarávateľ v súlade s architektonickým návrhom, ktorý tvorí neoddeliteľnú prílohu tohto opisu predmetu zákazky. Realizácia expozície musí byť poskytovateľom zabezpečená s ohľadom na potreby a špecifikáciu požiadaviek verejného obstarávateľa.

Poskytovateľ zabezpečí adaptáciu návrhu, prenájom a výstavbu (montáž) expozície, demontáž expozície po ukončení výstavy, prepravu a uskladnenie. Podrobný opis jednotlivých prvkov expozície a vizualizácie architektonických návrhov tvoria neoddeliteľné prílohy tohto opisu predmetu zákazky a sú určené k adaptácii architektonického návrhu na konkrétnu plochu o rozlohe **126m2**. Spracovanie adaptácie návrhu, technickej dokumentácie a realizácia expozície musí zohľadniť požadovanú kvalitu na konkurencieschopnú prezentáciu a propagáciu Slovenska na tejto výstave.

Technické riešenie poskytovateľa musí zohľadňovať nasledovné požiadavky:

* umiestnenie podsvieteného štvorcového bannera potiahnutého látkou s nápisom SLOVAKIA na všetkých štyroch stranách bannera na upútanie pozornosti návštevníkov z diaľky, zaveseného zo stropu v súlade s architektonickým návrhom, resp. v odôvodnených prípadoch (v zmysle podmienok organizátora výstavy a technických parametrov haly) prípadnými adaptáciami na základe konzultácií s verejným obstarávateľom. V tomto prípade iná verzia ako architektonický návrh podlieha schváleniu verejným obstarávateľom
* **oživenie expozície formou podsvietených veľkoplošných fotografií vrátane** nákupu fotografií podľa požiadaviek verejného obstarávateľa
* variabilné osvetlenie expozície
* profesionálne ozvučenie expozície podľa potreby verejného obstarávateľa vo variante:
* Tlačová konferencia/ destinačná prezentácia/ začiatok B2B Workshopu = profesionálne ozvučenie s 2 mikrofónmi, s pokrytím celej plochy expozície (minimálne 2 reproduktory) a zároveň
* „hudobný podmaz" = ozvučenie expozície so sprievodnou hudbou bez potreby mikrofónu (aranžmány súčasných slovenských popových hitov, klasickej slovenskej popovej hudby a najznámejších slovenských  ľudových piesní prearanžovaných do moderných hudobných žánrov) alebo
* ich kombinácia
* za dodržanie platných technických noriem v celej expozícii je zodpovedný poskytovateľ v plnej miere.

Grafické riešenie architektonického návrhu poskytovateľa musí zohľadňovať nasledovné požiadavky:

* výrazné reklamné označenie s logom SLOVAKIA TRAVEL v súlade s architektonickými návrhmi, resp. prípadnými adaptáciami na základe konzultácií s verejným obstarávateľom. Logá budú zobrazené na oboch bočných stenách zázemia vo formáte „foto stena“.
* grafické práce na expozíciu musia zahŕňať kompletný vnútorný aj vonkajší branding expozície s uvedením vizuálov, fotografií vo vysokom rozlíšení pre veľkoplošnú tlač log, webových stránok a podobne, označenie expozície z viacerých strán, branding informačných pultov, stojanov na propagačné materiály a podobne v súlade s architektonickým návrhom, resp. prípadnými adaptáciami na základe konzultácií s verejným obstarávateľom
* zabezpečenie expozície a technickej realizácie expozície - Návrh riešenia expozície predloží poskytovateľ verejnému obstarávateľovi minimálne 20 pracovných dní pred začiatkom veľtrhu. Vo výnimočných prípadoch, po vzájomnej dohode, môže verejný obstarávateľ tieto lehoty zmeniť. Poskytovateľ sa zaväzuje akceptovať pripomienky, návrhy a prípadné výhrady verejného obstarávateľa a zapracovať ich do návrhu expozície tak, aby tento mohol byť schválený verejným obstarávateľom písomne po vzájomnej dohode najneskôr 18 pracovných dní pred začiatkom veľtrhu/výstavy.
* vnútorné vybavenie/zariadenie - súčasťou realizácie expozície je aj zabezpečenie vybavenia expozície príslušným vnútorným zariadením v súlade s architektonickým návrhom, resp. prípadnými adaptáciami na základe dohody s verejným obstarávateľom, minimálne napr.:

nábytkom, doplnkami, technickým zariadením (LCD monitory, tablety, dotykové display, ozvučenie, atď.), spotrebným zariadením, vybavením zázemia pre vystavovateľov, kvetinovou výzdobou a iným. Popis vybavenia expozície je uvedený v opise predmetu zákazky v časti Opis expozície. Požiadavky na vnútorné vybavenie/zariadenie expozície špecifikuje verejný obstarávateľ v prílohe – Cenová kalkulácia.

Pre vnútorné vybavenie/zariadenie platia rovnaké lehoty a pravidlá schvaľovacieho procesu ako pre expozíciu.

**♦ zabezpečenie ostatných služieb týkajúcich sa expozície, nevyhnutných na profesionálnu prezentáciu Slovenska na predmetnej výstave, a to minimálne**:

* upratovanie expozície - verejný obstarávateľ požaduje generálne upratovanie po výstavbe stánku a upratovanie 1 x denne (ráno alebo večer) vrátane umytia podlahy, očistenia interiérového vybavenia, vynesenia odpadu. Upratanie expozície musí byť dokončené pol hodiny pred otváracou hodinou veľtrhu/výstavy. Vykonané práce skontroluje zamestnanec verejného obstarávateľa za prítomnosti poskytovateľa pol hodiny pred otváracou hodinou veľtrhu/výstavy.
* zabezpečenie dezinfekčných prostriedkov a prostriedkov individuálnej ochrany pre možnú prevenciu proti šíreniu vírusu Covid 19 pre zástupcov ST a spoluvystavovateľov v súlade s pravidlami organizátora ,s ktorými je dodávateľ povinný sa vopred oboznámiť ( min. množstvá: certifikované respirátory FFP2 – 100ks, dezinfekčný prostriedok na báze alkoholu s dávkovačom (gel, sprej a pod.) 200 ml-10ks ,vlhčené antibakteriálne utierky – 10 bal., dezinfekčný/antibakteriálny čistiaci prostriedok na čistenie povrchov a plôch 0,5l- 3ks, jednorazové papierové utierky – 10 ks)
* služby veľtržnej správy:
* napojenie na energie: voda/odpad - prípojky, elektrická energia 230 V / 50 Hz / 16 A, chladničkový okruh
* stabilný internet pre všetkých spoluvystavovateľov vrátane ST (wifi alebo iný typ pripojenia s rýchlosťou min. 5 Mb/s)
* nakládka/vykládka, montážne preukazy, parkovacie preukazy, registrácia účastníkov a spoluvystavovateľov, zápis do veľtržného katalógu, vystavovateľské preukazy, prenájom priečinku na tlačové informácie v tlačovom stredisku, závesné body (sú aj v tabuľke), vysokozdvižný vozík a iná technika, skladovanie, stráženie, poistenie počas veľtrhu a iné.
* preprava propagačných/prezentačných a iných materiálov (ďalej len „materiálov"), určenie miesta v Bratislave (a jeho odsúhlasenie verejným obstarávateľom) pre príjem a výdaj materiálov určených na prepravu (zberné miesto)
* preprava materiálov z priestorov ST na zberné miesto
* preprava materiálov verejného obstarávateľa (max. 200 kg) zo zberného miesta na miesto konania veľtrhu/výstavy a späť na Slovensko, a to v prípade:
* verejného obstarávateľa do priestorov ST, odkiaľ poskytovateľ materiál vyzdvihol na prepravu
* preprava materiálov spoluvystavovateľov zo zberného miesta na miesto konania veľtrhu (14 spoluvystavovateľov, max. 10 kg/ spoluvystavovateľ)
* preprava materiálov od spoluvystavovateľov na zberné miesto a späť nie je predmetom zákazky, je realizovaná mimo kompetencie ST podľa dohody poskytovateľa s konkrétnym spoluvystavovateľom
* komunikácia poskytovateľa s jednotlivými spoluvystavovateľmi: získanie podkladov na účely označenia jednotlivých spoluvystavovateľov (obchodné meno, logo, QR kód, kontaktná adresa, stručný popis ponuky služieb), ich zápisu do katalógov, dovoz ich propagačných materiálov na príslušný veľtrh. Kontakty na spoluvystavovateľov dodá poskytovateľovi verejný obstarávateľ písomne 20 pracovných dní pred začiatkom veľtrhu.

Komunikácia poskytovateľa so SLOVAKIA TRAVEL: získanie podkladov na účely plnenia predmetu zákazky, jeho zápisu do katalógov, spravovanie jeho profilu na portáloch výstaviska.

Poskytovateľ služby je povinný zabezpečiť bezproblémovú operatívnu komunikáciu v slovenskom jazyku prostredníctvom osobných stretnutí jeho kontaktnej osoby s verejným obstarávateľom podľa požiadavky, a to aj do 24 hodín, vrátane víkendov.

* zabezpečenie personálu
* na realizáciu expozície - poskytovateľ je povinný počas realizácie expozície zabezpečiť montážny tím, zabezpečiť záverečnú príprava expozície a odborný technický dozor (minimálne jedného zástupcu poskytovateľa). Technický dozor bude zabezpečovať aj bezodkladné odstraňovanie technických nedostatkov/problémov, ktoré vzniknú v priebehu konania veľtrhu.
* na prevádzku expozície - poskytovateľ je povinný zabezpečiť supervízora a ďalší personál podľa požiadaviek verejného obstarávateľa počas celého trvania veľtrhu/výstavy.

• Sprievodný program

* organizácia a zabezpečenie sprievodného programu - poskytovateľ zabezpečí počas konania veľtrhu IMTM 2023 sprievodný program podľa požiadaviek ST. Sprievodný program zabezpečí poskytovateľ v časoch určených verejným obstarávateľom a rešpektujúc povolenia jednotlivých veľtržných správ (vrátane prípadných požadovaných úhrad) a požiadavky zadávateľa.

* **Catering**

Catering bude zabezpečený podľa špecifikácie výstaviska vrátane Covid 114 Rules, s ktorými sa dodávateľ vopred oboznámi. K servírovaniu teplých nápojov je potrebné zabezpečiť automatický kávovar, kvalitnú kávu (100 % arabica ap. zo slovenskej pražiarne), čaj porciovaný (ovocný, zelený, čierny), hnedý a biely cukor,

smotana/ mlieko do kávy, med porciovaný.

Podávanie slovenských vín, alkoholu a nealkoholických nápojov (podľa priloženej tabuľky).

Zabezpečenie personálu na prevádzku expozície - poskytovateľ je povinný

zabezpečiť supervízora a ďalší personál podľa požiadaviek verejného obstarávateľa

počas celého trvania výstavy podľa popisu nižšie.

Súčasťou zabezpečenia sprievodného programu vo forme prezentácie slovenskej gastronómie je aj zabezpečenie obsluhy odborným obslužným personálom, ktorý musí byť na vysoko reprezentatívnej úrovni so znalosťou spoločenskej etikety a slovenského jazyka na úrovni materinského jazyka (ST si vyhradzuje právo zmeny personálu na stánku), anglického jazyka. **Obsluhujúci personál:** počas otváracích hodín veľtrhu spolu **2** **osoby** kvalifikované\* na profesionálnu prípravu a servírovanie občerstvenia, vrátane vína, pre návštevníkov/rokovania konajúce sa v priestoroch expozície, s jazykovými znalosťami (SJ,AJ).

\*Nie študenti, ukončená kvalifikácia v odbore čašník, prax min. 2 roky.

**2 hostesky** s jazykovými znalosťami (SJ, AJ) a znalosťou slovenských reálií. Ich   
 náplňou práce bude, okrem podávanie informácií návštevníkom podľa pokynov  
 zástupcu verejného obstarávateľa, priebežne asistovať obsluhujúcemu personálu   
 v celej expozícii (sedenie v expozícii a pri servírovaní nápojov, občerstvenia,  
 zabezpečenie potrebného inventáru, umývanie riadu, zabezpečenie poriadku  
 v kuchynke, v expozícii a v zázemí ap.).

Zároveň bude k dispozícii spoluvystavovateľom pri asistencii a obsluhe ich  
 návštev.

**Od personálu sa vyžaduje**: príjemné vystupovanie, proaktívny prístup voči  
 návštevníkom expozície, spoluvystavovateľom, partnerom spoluvystavovateľov,   
 znalosť angličtiny a  **pri min.1 hosteske naviac ovládanie jazyka príslušnej**

**krajiny (hebrejčina) a znalosť miestnych pomerov.**

Zároveň sa vyžaduje prítomnosť obsluhujúceho personálu v expozícii –  
 veľtržnom stánku ST minimálne 30 minút pred otvorením výstavy a to každý  
 deň konania výstavy a prítomnosť počas celej doby (otváracích hodín) výstavy.   
 Uchádzač je povinný si vopred zistiť a v dostatočnom časovom predstihu oznámiť   
 otváracie hodiny každej jednotlivej výstavy.

Pre personál zabezpečujúci prezentáciu slovenskej gastronómie zabezpečí  
 poskytovateľ služieb aj odev/oblečenie (ich návrh podlieha schváleniu verejným obstarávateľom).

**Odev:** obsluhujúceho personálu musí byť jednotný, identifikovateľný ako súčasť zamerania expozície. Musí korešpondovať s celkovým vizuálom expozície (moderné, elegantné prevedenie, jednoduché línie).

* Zapožičanie inventáru: keramika, sklo (dezertné taniere 40 ks; poháre na nealko 48 ks - 2dl, sada na kávu 42 ks - tanierik, šálka, lyžička; sada na čaj 24 ks - tanierik, šálka, lyžička; poháre na víno 42 ks - ks na biele víno, 36 ks na červené víno; komplet sada príbor 40 ks - lyžička, vidlička, nožík, dezertná lyžička , hlboké taniere 20 ks , tanier plytký 20 ks, misky na pochutiny, servírovacie podnosy, tácky, drevené lopáriky, bridlicové podnosy, košíky, misy na ovocie. **Všetok inventár musí byť nepoškodený, moderného dizajnu ,ktorý odsúhlasí verejný obstarávateľ.**
* Ďalej: otvárač na víno, obrúsky (servítky), špáradlá so slovenskou vlajkou, utierky, vrecká do košov, prostriedky potrebné na udržiavanie čistoty v zázemí/kuchynke ap.)

**Obsluhujúci personál (čašníci, hostesky) bude využívaný počas všetkých dní výstavy a takto aj objednaní.**

**Nespotrebovaný a použiteľný tovar a catering, kde zostávajúca doba trvanlivosti je dlhšia ako 2 týždne, žiada verejný obstarávateľ v zmysle hospodárnosti a vzťahu k životnému prostrediu zabaliť a dodať na korešpondenčnú adresu verejného obstarávateľa (Lamačská cesta 8, 833 04 Bratislava).**

• Náklady zahrnuté do ceny

Uchádzač musí do maximálnej ceny za realizáciu expozície zahrnúť náklady za všetky činnosti nevyhnutné na profesionálne plnenie predmetu zákazky na reprezentatívnej úrovni.

* expozícia - uchádzač je povinný do maximálnej ceny za expozíciu kalkulovať náklady na:
* realizáciu riešenia expozície (technické, grafické, architektonické)
* adaptáciu architektonického návrhu na konkrétnu pridelenú výstavnú plochu na základe konzultácií a schválenia verejným obstarávateľom
* technickú realizáciu expozície, t. j. predvýrobu a výrobu expozície
* montáž, demontáž, dovýrobu, prenájom a poistenie expozície
* prenájom nábytku, doplnkov a ostatného vybavenia expozície vrátanie inventáru kuchyne (drobné vybavenie)
* prenájom technických zariadení (LCD monitory, tablety, ozvučenie, dotykové displaye, kávovar, umývačka riadu, rýchlovarná konvica, atď.)
* kvetinovú výzdobu
* prepravu expozície, technických zariadení, obslužného personálu a ostatných členov tímu
* prepravu propagačných/prezentačných a iných materiálov ST z priestorov ST na zberné miesto
* prepravu materiálov ST a spoluvystavovateľov zo zberného miesta na miesto konania veľtrhu/výstavy a späť na Slovensko
* personál: montážny tím, technický dozor, supervízor a personál podľa požiadaviek verejného obstarávateľa, náklady na ich mzdu, honoráre a pracovnú cestu vrátane prepravy, ubytovania a stravného
* služby veľtržnej správy/mestskej správy (voda/odpad - prípojky, elektrická energia), internet, nakládka/vykládka, montážne preukazy, zápis do veľtržného katalógu, vystavovateľské preukazy, prenájom priečinku na tlačové informácie v tlačovom stredisku, závesné body, vysokozdvižný vozík a iná techniku, skladovanie, stráženie, upratovanie, parkovacie preukazy, poistenie počas výstavy...)
* režijné náklady spojené s uskladnením expozície a propagačných materiálov na Slovensku, poistením, bezpečnostnou službou , náklady na colné vybavenie a pod.

♦ sprievodný program - uchádzač bude v ponuke kalkulovať sprievodný program v časoch určených ST a rešpektujúc povolenie veľtržnej správy, s ktorým je dodávateľ povinný sa vopred oboznámiť.

Cenu za sprievodný program bude poskytovateľ fakturovať nasledovne:

* cenu za sprievodný program - vo výške písomne odsúhlasenej verejným obstarávateľom. Do ceny za sprievodný program zaráta poskytovateľ všetky náklady na jeho zabezpečenie, vrátane prepravy obslužného personálu, zabezpečenia ich ubytovania, honorárov, stravného a prípadných ďalších nákladov.

Uchádzač musí zahrnúť do maximálnej celkovej ceny predmetu zákazky náklady za všetky činnosti nevyhnutné na profesionálne plnenie predmetu zákazky na reprezentatívnej úrovni.

* Termín výstavy sa môžu meniť podľa rozhodnutia organizátora.
* Prebratie expozície na veľtrhu vykoná poskytovateľ na základe podpísaných preberacích protokolov objednávateľom. Preberacie protokoly na veľtrh vytvára poskytovateľ, a to

1.preberací protokol na realizáciu výstavnej expozície,

2. preberací protokol na sprievodný program s podrobným rozpisom dodaných služieb, občerstvenia a nápojov, prezentačných predmetov, zoznamom účinkujúcich v sprievodnom programe a ostatných položiek s tým spojených.

Preberacie protokoly budú doplnené fotodokumentáciou potvrdzujúcou dodanie tovarov a služieb, ktorú vyhotoví uchádzač /poskytovateľ.

• Ďalšie informácie/požiadavky týkajúce sa expozícií

Neoddeliteľnou prílohou tohto opisu predmetu zákazky je architektonický návrh spolu s cenovou kalkuláciou ( príloha) jednotlivých prvkov a vybavenia expozície, ktoré sú určené k adaptácii na pridelenú plochu.

Poskytovateľ je povinný v rámci realizácie expozície na tomto veľtrhu dodržiavať požiadavky opísané v celom opise predmetu zákazky spolu s jeho prílohami.

1. **Realizácia národnej expozície SR počas veľtrhu ITB BERLIN 2023 v Berlíne, Nemecko v konaní od 07.03.2023 do 09.03.2023**

**Opis expozície**

Expozícia je navrhnutá na ploche **81 m2** z troch strán otvorená. Objednávaná plocha je polostrov. Navrhnutá expozícia je v modernom dizajne a v čistých líniách tak, aby spĺňala všetky požiadavky kladené na efektívnosť využitia priestoru a celkový dizajn.

Zvýšená podlaha, pod ktorou sú vedené elektrické rozvody k jednotlivým pultom a odberným miestam, je pokrytá plávajúcou podlahou v imitácii dreva, po okrajoch olištovaná hliníkovými lištami tvaru L.

Základnú konštrukciu expozície tvorí stavebnicový systém Octanorm, z ktorého je vytvorené zázemie a zadné steny expozície. Zázemie **16 m2**tvorí uzamykateľná kuchynka a sklad. Kuchynka je vybavená trojstupňovými regálmi, dvojstupňovým príručným pultom, vybavením (chladnička s mrazničkou, umývačka riadu, kávovarom, rýchlovarnou kanvicou, drezom) a kompletnou drobnou výbavou.

Sklad je vybavený trojstupňovými regálmi, vešiakovými stenovými lištami, uzamykateľnými skrinkami na odkladanie osobných vecí (v počte 15ks) a zrkadlom. Bočné steny zázemia sú obložené laminátovou DTD bielej farby a čelná stena je potiahnutá podsvietenou plnofarebnou látkou X-frame **4x5m**.

Dvere v zázemí a na kuchynke sú vybavené branom (samovoľné zatváranie), ku každým dverám prislúchajú 2 sady kľúčov.

Steny po stranách zázemia sú navrhnuté ako kombinácia LED svietidlami podsvietené plnofarebné látkové X-frame light **4x2,2m** a lamiel z DTD laminátovej imitácia drevodekor. Expozícia je architektonicky dotvorená zo zázemia vystupujúcimi lamelami z DTD laminátovej imitácia drevodekor, ktoré zároveň slúžia na umiestnenie dvoch 32“ dotykových monitorov.

Exteriér expozície je rozdelený na rokovací priestor, VIP priestor, informačný a prezentačný priestor. Rokovací priestor na B2B workshop s 10 rokovacími stolmi so štyrmi stoličkami pri každom stole je situovaný za informačnými pultmi pred zázemím. VIP rokovací priestor po boku zázemia so 4 koženkovými kreslami je oddelený od komunikácie kvetinovou stienkou tak, aby bolo dosiahnuté nerušené rokovanie, ale zároveň dosiahnutý optický kontakt so zákazníkom. Prezentačný priestor je situovaný z druhej strany zázemia a je vybavený 2 stand-by stolmi so stoličkami, dvomi 65“ LCD televízormi a ozvučením pozostávajúcim z 2 mikrofónov a jedného reproduktora na stojane.

Maximálny efekt styku so zákazníkom je dosiahnutý 15 uzamykateľnými informačnými pultmi z bielej laminátovej DTD dotvorených lištami s opakujúcim sa prvkom lamiel, ktoré sú umiestnené po obvode expozície. (Grafika pultov: Názov/logo; www stránka, QR kód.).

Na upútanie pozornosti návštevníkov z diaľky je navrhnutý podsvietený štvorcový banner potiahnutý látkou s nápisom SLOVAKIA na všetkých štyroch stranách bannera. Banner je uchytený na priehradovej konštrukcii zavesenej zo stropu pavilónu. Rozmer bannera je 4x4 metre.

Verejný obstarávateľ požaduje od poskytovateľa zabezpečenie služieb v profesionálnej kvalite a minimálne v rozsahu určenom v tomto opise predmetu zákazky:

Expozícia

* **zabezpečenie expozície a technickej realizácie expozície** - požaduje verejný obstarávateľ v súlade s architektonickým návrhom, ktorý tvorí neoddeliteľnú prílohu tohto opisu predmetu zákazky. Realizácia expozície musí byť poskytovateľom zabezpečená s ohľadom na potreby a špecifikáciu požiadaviek verejného obstarávateľa.

Poskytovateľ zabezpečí adaptáciu návrhu, prenájom a výstavbu (montáž) expozície, demontáž expozície po ukončení výstavy, prepravu a uskladnenie. Podrobný opis jednotlivých prvkov expozície a vizualizácie architektonických návrhov tvoria neoddeliteľné prílohy tohto opisu predmetu zákazky a sú určené k adaptácii architek-

tonického návrhu na konkrétnu plochu o rozlohe **81m2**. Spracovanie adaptácie návrhu, technickej dokumentácie a realizácia expozície musí zohľadniť požadovanú kvalitu na konkurencieschopnú prezentáciu a propagáciu Slovenska na tejto výstave.

Technické riešenie poskytovateľa musí zohľadňovať nasledovné požiadavky:

* umiestnenie podsvieteného štvorcového bannera potiahnutého látkou s nápisom SLOVAKIA na všetkých štyroch stranách bannera na upútanie pozornosti návštevníkov z diaľky, zaveseného zo stropu v súlade s architektonickým návrhom, resp. v odôvodnených prípadoch (v zmysle podmienok organizátora výstavy a technických parametrov haly) prípadnými adaptáciami na základe konzultácií s verejným obstarávateľom. V tomto prípade iná verzia ako architektonický návrh podlieha schváleniu verejným obstarávateľom
* **oživenie expozície formou podsvietených veľkoplošných fotografií vrátane** nákupu fotografií podľa požiadaviek verejného obstarávateľa
* variabilné osvetlenie expozície
* Profesionálne ozvučenie expozície podľa potreby verejného obstarávateľa vo variante:
* Tlačová konferencia / B2B workshop = profesionálne ozvučenie s 2 mikrofónmi, s pokrytím celej plochy expozície a zároveň
* „hudobný podmaz" = ozvučenie expozície so sprievodnou hudbou bez potreby mikrofónu (aranžmány súčasných slovenských popových hitov, klasickej slovenskej popovej hudby a najznámejších slovenských  ľudových piesní prearanžovaných do moderných hudobných žánrov) alebo
* ich kombinácia
* za dodržanie platných technických noriem v celej expozícii je zodpovedný poskytovateľ v plnej miere.

Grafické riešenie architektonického návrhu poskytovateľa musí zohľadňovať nasledovné požiadavky:

* výrazné reklamné označenie s logom SLOVAKIA TRAVEL v súlade s architektonickými návrhmi, resp. prípadnými adaptáciami na základe konzultácií s verejným obstarávateľom. Logá budú zobrazené na oboch bočných stenách zázemia vo formáte „foto stena“.
* grafické práce na expozíciu musia zahŕňať kompletný vnútorný aj vonkajší branding expozície s uvedením vizuálov, fotografií vo vysokom rozlíšení pre veľkoplošnú tlač log, webových stránok a podobne, označenie expozície z viacerých strán, branding informačných pultov, stojanov na propagačné materiály a podobne v súlade s architektonickým návrhom, resp. prípadnými adaptáciami na základe konzultácií s verejným obstarávateľom
* zabezpečenie expozície a technickej realizácie expozície - Návrh riešenia expozície predloží poskytovateľ verejnému obstarávateľovi minimálne 20 pracovných dní pred začiatkom veľtrhu. Vo výnimočných prípadoch, po vzájomnej dohode, môže verejný obstarávateľ tieto lehoty zmeniť. Poskytovateľ sa zaväzuje akceptovať pripomienky, návrhy a prípadné výhrady verejného obstarávateľa a zapracovať ich do návrhu expozície tak, aby tento mohol byť schválený verejným obstarávateľom písomne po vzájomnej dohode najneskôr 18 pracovných dní pred začiatkom veľtrhu.
* vnútorné vybavenie/zariadenie - súčasťou realizácie expozície je aj zabezpečenie vybavenia expozície príslušným vnútorným zariadením v súlade s architektonickým návrhom, resp. prípadnými adaptáciami na základe dohody s verejným obstarávateľom, minimálne napr.:

nábytkom, doplnkami, technickým zariadením (LCD monitory, tablety, dotykové display, ozvučenie, atď.), spotrebným zariadením, vybavením zázemia pre vystavovateľov, kvetinovou výzdobou a iným. Popis vybavenia expozície je uvedený v opise predmetu zákazky v časti Opis expozície. Požiadavky na vnútorné vybavenie/zariadenie expozície špecifikuje verejný obstarávateľ písomne v prílohe – Cenová kalkulácia.

Pre vnútorné vybavenie/zariadenie platia rovnaké lehoty a pravidlá schvaľovacieho procesu ako pre expozíciu.

**♦ zabezpečenie ostatných služieb týkajúcich sa expozície, nevyhnutných na profesionálnu prezentáciu Slovenska na predmetnej výstave, a to minimálne**:

* upratovanie expozície - verejný obstarávateľ požaduje generálne upratovanie po výstavbe stánku a upratovanie 1 x denne (ráno alebo večer) vrátane umytia podlahy, očistenia interiérového vybavenia, vynesenia odpadu. Upratanie expozície musí byť dokončené pol hodiny pred otváracou hodinou veľtrhu/výstavy. Vykonané práce skontroluje zamestnanec verejného obstarávateľa za prítomnosti poskytovateľa pol hodiny pred otváracou hodinou veľtrhu/výstavy.
* zabezpečenie dezinfekčných prostriedkov a prostriedkov individuálnej ochrany pre možnú prevenciu proti šíreniu vírusu Covid 19 pre zástupcov ST a spoluvystavovateľov v súlade s pravidlami organizátora ,s ktorými je dodávateľ povinný sa vopred oboznámiť ( min. množstvá: certifikované respirátory FFP2 – 100ks, dezinfekčný prostriedok na báze alkoholu s dávkovačom (gel, sprej a pod.) 200 ml-10ks ,vlhčené antibakteriálne utierky – 10 bal., dezinfekčný/antibakteriálny čistiaci prostriedok na čistenie povrchov a plôch 0,5l- 3ks, jednorazové papierové utierky – 10 ks)
* služby veľtržnej správy:
* napojenie na energie: voda/odpad - prípojky, elektrická energia 230 V / 50 Hz / 16 A, chladničkový okruh
* stabilný internet pre všetkých spoluvystavovateľov vrátane ST (wifi alebo iný typ pripojenia s rýchlosťou min. 5 Mb/s)
* nakládka/vykládka, montážne preukazy, parkovacie preukazy, registrácia účastníkov a spoluvystavovateľov, zápis do veľtržného katalógu, vystavovateľské preukazy, prenájom priečinku na tlačové informácie v tlačovom stredisku, závesné body (sú aj v tabuľke), vysokozdvižný vozík a iná technika, skladovanie, stráženie, poistenie počas veľtrhu a iné.
* preprava propagačných/prezentačných a iných materiálov (ďalej len „materiálov"), určenie miesta v Bratislave (a jeho odsúhlasenie verejným obstarávateľom) pre príjem a výdaj materiálov určených na prepravu (zberné miesto)
* preprava materiálov z priestorov ST na zberné miesto
* preprava materiálov verejného obstarávateľa (max. 200 kg) zo zberného miesta na miesto konania veľtrhu/výstavy a späť na Slovensko, a to v prípade:
* verejného obstarávateľa do priestorov ST, odkiaľ poskytovateľ materiál vyzdvihol na prepravu
* preprava materiálov spoluvystavovateľov zo zberného miesta na miesto konania veľtrhu (15 spoluvystavovateľov, max. 10 kg/ spoluvystavovateľ)
* preprava materiálov od spoluvystavovateľov na zberné miesto a späť nie je predmetom zákazky, je realizovaná mimo kompetencie ST podľa dohody poskytovateľa s konkrétnym spoluvystavovateľom

Komunikácia poskytovateľa so SLOVAKIA TRAVEL: získanie podkladov na účely plnenia predmetu

zákazky, jeho zápisu do katalógov, spravovanie jeho profilu na portáloch výstaviska

Poskytovateľ služby je povinný zabezpečiť bezproblémovú operatívnu komunikáciu v slovenskom jazyku prostredníctvom osobných stretnutí jeho kontaktnej osoby s verejným obstarávateľom podľa požiadavky, a to aj do 24 hodín, vrátane víkendov.

* zabezpečenie personálu
* na realizáciu expozície - poskytovateľ je povinný počas realizácie expozície zabezpečiť montážny tím, zabezpečiť záverečnú príprava expozície a odborný technický dozor (minimálne jedného zástupcu poskytovateľa). Technický dozor bude zabezpečovať aj bezodkladné odstraňovanie technických nedostatkov/problémov, ktoré vzniknú v priebehu konania veľtrhu.
* na prevádzku expozície - poskytovateľ je povinný zabezpečiť supervízora a ďalší personál podľa požiadaviek verejného obstarávateľa počas celého trvania veľtrhu/výstavy.

• Sprievodný program

* organizácia a zabezpečenie sprievodného programu - poskytovateľ zabezpečí počas konania veľtrhu ITB BERLIN 2023 sprievodný program podľa požiadaviek ST. Sprievodný program zabezpečí poskytovateľ v časoch určených verejným obstarávateľom a rešpektujúc povolenia jednotlivých veľtržných správ (vrátane prípadných požadovaných úhrad) a požiadavky zadávateľa.

Sprievodný program počas veľtrhu ITB BERLIN 2023 **obsahuje studený** catering a ochutnávku vína (podľa priloženej tabuľky)

* Prezentácia slovenskej gastronómie **(studený catering)** – bude zabezpečená podľa špecifikácie výstaviska vrátane Covid 19 Rules, s ktorými sa dodávateľ vopred oboznámi. Prezentácia slovenskej gastronómie bude realizovaná podľa požiadaviek ST s dôrazom na slovenské regionálne špeciality.

Prezentácia slovenskej gastronómie bude zabezpečená v priestoroch expozície denne, počas trvania výstavy, v prípade potreby aj počas konkrétnej hodiny (napríklad počas media briefingu, happy hour) všetko z čerstvých slovenských regionálnych produktov originálne servírovaných.

Zloženie studeného cateringu a ochutnávky vín:

Ochutnávka vína a prezentácia vinárskej a vinohradníckej tradície: poskytovateľ zabezpečí someliéra, s výbornou znalosťou vinárskej a vinohradníckej tradície na Slovensku, ktorý poskytne odborný výklad o prezentovaných produktoch, ktoré sám navrhne ( 6 druhov kvalitných vín z rôznych vinárskych oblastí biele, červené, ružové,6 x 0,05l/os./30 os. denne/každý deň výstavy prednostne v jazyku príslušnej krajiny, kde sa bude konať veľtrh/výstava, alebo v jazyku anglickom. Ochutnávka musí byť na vysoko reprezentatívnej úrovni so znalosťou spoločenskej etikety. K ochutnávke je potrebné zabezpečiť, ľad a chladiace nádoby.

* Ochutnávka slovenských syrov: poskytovateľ zabezpečí ochutnávku syrov typických pre Slovensko (syrové nite, parenice, oštiepky – údené, neúdené ,plesnivé typy syrov ( min. 6 druhov celkom 50 g /os./30 os. 1xdenne/každý deň výstavy) podľa požiadavky verejného obstarávateľa, ochutnávka musí byť na vysoko reprezentatívnej úrovni so znalosťou spoločenskej etikety, originálne servírovanie (napr. drevené podnosy, lopáriky, špáradlá so slovenskou vlajkou, dekorovanie napr. orechy, hrozno.... – zabezpečí poskytovateľ).
* Ochutnávka slovenských údenín: poskytovateľ zabezpečí ochutnávku údenín typických pre Slovensko (klobásy, trvanlivé salámy, šunky ) ( min. 6 druhov , celkom 50 g /os./30 os.1x denne/každý deň výstavy v termíne podľa požiadavky verejného obstarávateľa, ochutnávka musí byť na vysoko reprezentatívnej úrovni so znalosťou spoločenskej etikety, originálne servírovanie (napr. drevené podnosy, lopáriky, špáradlá so slovenskou vlajkou – zabezpečí poskytovateľ) a dekorovanie

(horčica, chren, kyslé uhorky, baranie rohy a čerstvá zelenina).

* **Catering**

denne čerstvo pripravovaný: kanapky (min. 4 druhy) : šunkové, salámové, klobásové syrové + 2 druhy nátierok (bryndzová, z husacej pečene) na kváskovom minichlebíku, nárezy: rôzne druhy syrov a údenín, ovocie, zelenina, pochutiny + chlieb, čerstvé pečivo

Sladké koláče: bratislavské rožky makové, orechové, štrúdle makovo-višňové...

Je nevyhnutné, aby boli produkty denne čerstvé na každý deň konania veľtrhu  
 prednostne regionálne.

K servírovaniu teplých nápojov je potrebné zabezpečiť automatický kávovar,  
 kvalitnú kávu (100 % arabica ap. zo slovenskej pražiarne), čaj porciovaný (ovocný,   
 zelený, čierny), hnedý a biely cukor, smotana/ mlieko do kávy, med porciovaný.

* Zabezpečenie personálu na prevádzku expozície - poskytovateľ je povinný zabezpečiť supervízora a ďalší personál podľa požiadaviek verejného obstarávateľa počas celého trvania výstavy podľa popisu nižšie.

Súčasťou zabezpečenia sprievodného programu vo forme prezentácie slovenskej gastronómie je aj zabezpečenie obsluhy odborným obslužným personálom, ktorý musí byť na vysoko reprezentatívnej úrovni so znalosťou spoločenskej etikety a slovenského jazyka na úrovni materinského jazyka (ST si vyhradzuje právo zmeny personálu na stánku), anglického jazyka. **Obsluhujúci personál:** počas otváracích hodín veľtrhu spolu **2** **osoby** kvalifikované\* na profesionálnu prípravu a servírovanie občerstvenia, vrátane vína, pre návštevníkov/rokovania konajúce sa v priestoroch expozície, s jazykovými znalosťami (SJ,AJ).

\*Nie študenti, ukončená kvalifikácia v odbore čašník, prax min. 2 roky.

**2 hostesky** s jazykovými znalosťami (SJ, AJ) a znalosťou slovenských reálií. Ich   
 náplňou práce bude, okrem podávanie informácií návštevníkom podľa pokynov  
 zástupcu verejného obstarávateľa, priebežne asistovať obsluhujúcemu personálu   
 v celej expozícii (sedenie v expozícii a pri servírovaní nápojov, občerstvenia,  
 zabezpečenie potrebného inventáru, umývanie riadu, zabezpečenie poriadku  
 v kuchynke, v expozícii a v zázemí ap.).

Zároveň bude k dispozícii spoluvystavovateľom pri asistencii a obsluhe ich  
 návštev.

**Od personálu sa vyžaduje**: príjemné vystupovanie, proaktívny prístup voči  
 návštevníkom expozície, spoluvystavovateľom, partnerom spoluvystavovateľov,   
 znalosť angličtiny a **pri min.1 hosteske naviac ovládanie jazyka príslušnej**

**krajiny (nemčina) a znalosť miestnych pomerov.**

Zároveň sa vyžaduje prítomnosť obsluhujúceho personálu v expozícii –  
 veľtržnom stánku ST minimálne 30 minút pred otvorením výstavy a to každý  
 deň konania výstavy a prítomnosť počas celej doby (otváracích hodín) výstavy.   
 Uchádzač je povinný si vopred zistiť a v dostatočnom časovom predstihu oznámiť   
 otváracie hodiny každej jednotlivej výstavy.

Pre personál zabezpečujúci prezentáciu slovenskej gastronómie zabezpečí  
 poskytovateľ služieb aj odev/oblečenie (ich návrh podlieha schváleniu verejným obstarávateľom).

**Odev:** obsluhujúceho personálu musí byť jednotný, identifikovateľný ako súčasť zamerania expozície. Musí korešpondovať s celkovým vizuálom expozície (moderné, elegantné prevedenie, jednoduché línie).

* Zapožičanie inventáru: keramika, sklo (dezertné taniere 40 ks; poháre na nealko 48 ks - 2dl, sada na kávu 42 ks - tanierik, šálka, lyžička; sada na čaj 24 ks - tanierik, šálka, lyžička; poháre na víno 42 ks - ks na biele víno, 36 ks na červené víno; komplet sada príbor 40 ks - lyžička, vidlička, nožík, dezertná lyžička , hlboké taniere 20 ks , tanier plytký 20 ks, misky na pochutiny, servírovacie podnosy, tácky, drevené lopáriky, bridlicové podnosy, košíky, misy na ovocie. **Všetok inventár musí byť nepoškodený, moderného dizajnu ,ktorý odsúhlasí verejný obstarávateľ.**
* Ďalej: otvárač na víno, obrúsky (servítky), špáradlá so slovenskou vlajkou, utierky, vrecká do košov, prostriedky potrebné na udržiavanie čistoty v zázemí/kuchynke ap.)

**Obsluhujúci personál (čašníci, hostesky), vrátane someliéra, bude využívaný  
 počas všetkých dní výstavy a takto aj objednaní.**

**Nespotrebovaný a použiteľný tovar a catering, kde zostávajúca doba trvanlivosti je dlhšia ako 2 týždne, žiada verejný obstarávateľ v zmysle hospodárnosti a vzťahu k životnému prostrediu zabaliť a dodať na korešpondenčnú adresu verejného obstarávateľa (Lamačská cesta 8, 833 04 Bratislava).**

• Náklady zahrnuté do ceny

Uchádzač musí do maximálnej ceny za realizáciu expozície zahrnúť náklady za všetky činnosti nevyhnutné na profesionálne plnenie predmetu zákazky na reprezentatívnej úrovni.

* expozícia - uchádzač je povinný do maximálnej ceny za expozíciu kalkulovať náklady na:
* realizáciu riešenia expozície (technické, grafické, architektonické)
* adaptáciu architektonického návrhu na konkrétnu pridelenú výstavnú plochu na základe konzultácií a schválenia verejným obstarávateľom
* technickú realizáciu expozície, t. j. predvýrobu a výrobu expozície
* montáž, demontáž, dovýrobu, prenájom a poistenie expozície
* prenájom nábytku, doplnkov a ostatného vybavenia expozície vrátanie inventáru kuchyne (drobné vybavenie)
* prenájom technických zariadení (LCD monitory, tablety, ozvučenie, dotykové displaye, kávovar, umývačka riadu, rýchlovarná konvica, atď.)
* kvetinovú výzdobu
* prepravu expozície, technických zariadení, obslužného personálu a ostatných členov tímu
* prepravu propagačných/prezentačných a iných materiálov ST z priestorov ST na zberné miesto
* prepravu materiálov ST a spoluvystavovateľov zo zberného miesta na miesto konania veľtrhu/výstavy a späť na Slovensko
* personál: montážny tím, technický dozor, supervízor a personál podľa požiadaviek verejného obstarávateľa, náklady na ich mzdu, honoráre a pracovnú cestu vrátane prepravy, ubytovania a stravného
* služby veľtržnej správy/mestskej správy (voda/odpad - prípojky, elektrická energia), internet, nakládka/vykládka, montážne preukazy, zápis do veľtržného katalógu, vystavovateľské preukazy, prenájom priečinku na tlačové informácie v tlačovom stredisku, závesné body, vysokozdvižný vozík a iná techniku, skladovanie, stráženie, upratovanie, parkovacie preukazy, poistenie počas výstavy...)
* režijné náklady spojené s uskladnením expozície a propagačných materiálov na Slovensku, poistením, bezpečnostnou službou , náklady na colné vybavenie a pod.

♦ sprievodný program - uchádzač bude v ponuke kalkulovať sprievodný program v časoch určených ST a rešpektujúc povolenie veľtržnej správy, s ktorým je dodávateľ povinný sa vopred oboznámiť.

Cenu za sprievodný program bude poskytovateľ fakturovať nasledovne:

* cenu za sprievodný program - vo výške písomne odsúhlasenej verejným obstarávateľom. Do ceny za sprievodný program zaráta poskytovateľ všetky náklady na jeho zabezpečenie, vrátane prepravy účinkujúcich, obslužného personálu, someliéra na miesto konania a späť, zabezpečenia ich ubytovania, honorárov, stravného a prípadných ďalších nákladov.

Uchádzač musí zahrnúť do maximálnej celkovej ceny predmetu zákazky náklady za všetky činnosti nevyhnutné na profesionálne plnenie predmetu zákazky na reprezentatívnej úrovni.

* Termín výstavy sa môže meniť podľa rozhodnutia organizátora.
* Prebratie expozície veľtrhu vykoná poskytovateľ na základe podpísaných preberacích protokolov objednávateľom. Preberacie protokoly na veľtrh vytvára poskytovateľ, a to:

1.preberací protokol na realizáciu výstavnej expozície,

2. preberací protokol na sprievodný program s podrobným rozpisom dodaných služieb, občerstvenia a nápojov, prezentačných predmetov, zoznamom účinkujúcich v sprievodnom programe a ostatných položiek s tým spojených.

Preberacie protokoly budú doplnené fotodokumentáciou potvrdzujúcou dodanie tovarov a služieb, ktorú vyhotoví uchádzač /poskytovateľ.

• Ďalšie informácie/požiadavky týkajúce sa expozícií

Neoddeliteľnou prílohou tohto opisu predmetu zákazky je architektonický návrh spolu s cenovou kalkuláciou (príloha) jednotlivých prvkov a vybavenia expozície, ktoré sú určené k adaptácii na pridelenú plochu .

Poskytovateľ je povinný v rámci realizácie expozície na jednotlivých veľtrhoch/výstavách dodržiavať požiadavky opísané v celom opise predmetu zákazky spolu s jeho prílohami.